Авторскай семинар

Өбүгэ үгэһин утумнаан

Олоҥхону үөрэтиигэ көмө материаллар

 Бүлүү улууһун

С.М. Васильев аатынан Чернышевскай орто оскуолатын

алын сүһүөҕүн учуутала

Яковлева Светлана Демьяновна

Сыала: Үлэ уопутун тарҕатыы.

 Соруга: - Олоҥхону үөрэтиигэ таблицаны, схеманы тутта үөрэниини көрдөрүү., ФГҮӨС үөрэтиигэ биир көдьүүстээх үлэ хайысхатын быһыытынан билиһиннэрии.

Үлэ тоҕооһо: ФГҮӨС ирдэбилигэр олоҕуруу.

Үлэ практическай суолтата: Олоҥхону үөрэтиигэ таблицаны, схеманы тутта үөрэниэн баҕалаахтарга практическай көмө.

 Былаана

1. Киһи олоҕо бүтүн норуотун олоҕор суолталааҕын олоҥхо философията кэрэһэлиир
2. Олоҥхону ааҕыыга көрсөр сүрүн ыарахаттар
3. Үөрэнээччи олоҥхону ааҕарыгар, үөрэтэригэр көмө материаллары хайдах туһанара
4. Практическай үлэ
5. Түмүк

 1. Киһи-аймах үйэлэр тухары сүппэт-оспот үтүө сиэрин-майгытын, олох туһугар туруулаһан oxcyhyy наадатын, эр санааланыы күүһүн, кэрэ, үтүө быһыы-майгы үйэлээҕин, киһи олоҕо бүтүн норуотун олоҕор суолталааҕын олоҥхо философията кэрэһэлиир.[Поликарпова 1998: 3]

 Норуокка туох эмит туһалааӄы, суолталааӄы дьайан, оҕо-уруу тэнитэн, киһилии киһи аатын ылан, үс үйэӄэ ааттаныан, тоӄус үйэӄэ туоллуоҥ диэн олоҥхо сырдык сиэрдээх философията түстүүр.

 Культура уонна искусство ситиһиилэрин пропагандалыыр сыаллаах ЮНЕСКО тэрилтэ 2005 сыллаахха олоҥхону аан дойду норуоттарын бастыҥ айымньыларын кэккэтигэр киллэрэн саха норуотун аатын үрдэттэ, онон норуот өйө – санаата, духуобунаһа иккистээн тыын ылан сайдар суолун тобулунарыгар дьоһун олук уурулунна. [Поликарпова 2009: 7]

 Олоҥхо киһи өйүн-санаатын сайыннарарга, эрчийэргэ, толкуйдуур дьоӄурга үөрэтэргэ быһаччы сыһыаннаах. Былыр оӄолор ийэлэрин үүтүн сүмэтин кытта сэргэ олоҥхо сырдык идеяларыгар, хомоӄой уус-уран тылыгар иитиллэн, бары үтүөтүн, кэрэтин иҥэриммитинэн улааталлар. Ийэ тыл алыбыгар ылларбытынан киһи буолан сириэдийэн тахсаллар. Олоҥхо сырдык тускула, тылын ууһа, араас уус-уран ньымаларын күүһэ, фантазията — барыта киһи өйдүүр өйүн дириҥэтэргэ, толкуйдуур дьоӄурун сайыннарарга, саныыр санаатын ырааһырдарга аналлаахтар. [ Поликарпова 2009: 24]

 Олоҥхо оскуолаҕа үөрэтиллиитэ балачча баай историялаах. Ол курдук, өссө 1923 сыллаахха С.А.Новгородов, Н.Е.Афанасьев, о.д.а. «Ааҕар кинигэтигэр» «Олоҥхо бухатыыра дьиэтиттэн аттанара» диэн кылгас быһа тардыы киллэриллибитэ. [Чехордуна 2010: 9] 1936 сыллааҕы төрдүс кылаас «Ааҕар кинигэтигэр» (П.В.Попов оҥорбута) «Норуот айыыта» салааҕа «Олоҥхо баһа» диэн ааттаммыт быһа тардыы киллэриллибитэ. [Чехордуна 2010: 10] Ити курдук кэккэ сылларга быһа тардыылар текстэрэ киллэриллибиттэрэ. Онно сүнньүнэн олоҥхо бухатыырын сирэ-дойдута, бухатыыр дьүһүнэ – бодото кылгатыллан бэриллэллэрэ. Дэҥҥэ быһа тардыыларга охсуһуу төрүөтэ, эбэтэр охсуһуу биир эмэ түгэнэ киллэриллэрэ.

 Билигин олоҥхо өлбөт өйүн, айылгы силигин, норуот Киҥкиниир киэҥ халлаан, Куйаар, Айылҕа кистэлэҥнэрин оҕолор сэргии, билэ-көрө, ырыта үөрэнэллэригэр, онон ис уйулгулара иитийэхтэнэригэр суол үктүүр соруктаахпыт. [Поликарпова 2009: 4]

2. Олоҥхону ааҕыыга көрсөр сүрүн ыарахаттар

 Олоҥхону ааҕа олорон анал аат элбэҕин сөхтүм. «Олоҥхо геройдарын, персонажтарын ахсааннара аһары элбэх» [Филиппова 1981: 93] диэн Н.И.Филиппова сөпкө да суруйбут эбит. Екатерина Петровна Чехордуна, Нина Игнатентьевна Филиппова о.д.а. сруйбут «Олоҥхо педагогикатын төрүттэрэ» кинигэҕэ маннык суруллар: Олоҥхо кээмэйинэн, буолар быһылаана, дьайыыта элбэҕинэн чахчы тэҥнээҕэ суох айымньы. Олоҥхо геройун ахсаана ортотунан 40-50-ҥа тиийэр: «Хаан Дьаргыстай» олоҥхоҕо 83, «Бүдүрүйбэт Мүлдьү Бөҕө» 64, «Кыыс Дэбилийэҕэ» 43, «Дьулуруйар Ньургун Боотурга» 40, оттон «Куруубай хааннаах Кулун Куллустуур» курдук улахан олоҥхоҕо 102 персонаж ааттанар. Ол иһигэр сүрүн геройдары таһынан, бухатыыр дьонун-сэргэтин, эһэтигэр – эбэтигэр тиэрдэ аймах-билэ дьоно, үс көлүөнэ бухатыырдар утарылаһааччылара, айыылар, сир-дойду, аартык иччилэрэ бары анал ааттаахтар. Ити өттүнэн олоҥхо атын айымньылартан лаппа уратылаах. Сэһэҥҥэ, ocтyopyйаҕа үксүгар сүрүн геройдартан ураты дьон аата оччо ахтыллыбат. [Чехордуна 2010: 87]

 Олоҥхо хас биирдии геройун аата уустук тутуллаах. Аат хас да тылтан турар: ***Дьулуруйар Ньургун Боотур, Саха Саарын Тойон, Сабына баай Хотун, Куруубай Хааннаах Кулун Куллvcmyyp бухатыыр, Күн Толомон Ньургустай удаҕан, Туналҕаннаах ньуурбаах Туйаарыма Куо.*** [Чехордуна 2010: 87]

 Олоҥхоҕо айыы кыыһын аата хайаан да куо диэн эбиискэлээх буолар: Тоҕус былас суһуохтаах Туналҕаннаах ньуурдаах Туйаарыма Куо, Кыыс Дьэрэлимэн Куо, Аҕыс былас суһуохтаах Айталы Куо. [Чехордуна 2010: 88]

 Олоҥхо дьонун анал ааттарын кэтээн көрүү олоҥхоҕо анал аат үгэһэ балачча бигэтик олохсуйбутун, анал аат норуот олорон ааспыт олоҕун, тыл устуоруйатын кытта быһаччы ситимнээҕин, аат олоҥхо хоһоонун уус-уран олугар, олоҥхо тылын үрдүк истиилигэр сөп түбэһэн айылларын туоһулуур. [Чехордуна 2010: 91]

3. Олоҥхону үөрэтиигэ көмө матырыйааллар.

 «Төрөөбүт литература» бырагыраама Российскай Федерация Үөрэҕин министиэристибэтэ бигэргэппит литература үөрэҕин федеральнай судаарыстыбаннай стандардын методологиятын төрүттэригэр уонна дидактикаҕа ирдэбиллэригэр олоҕуран саҥалыы оҥоһулунна. Бу бырагыраамаҕа саха оскуолатыгар аналлаах ФГҮөС ирдэбиллэригэр эппиэттиир «Төрөөбүт литература» уруоктарыгар норуот тылынан уус – уран айымньытыттан олоҥхону үөрэтиигэ кылаастарынан маннык олоҥхолору киллэрбиттэрэ:

5 кылаас – С.С.Васильев. «Мөҕүрүүр Бөҕө», «Айыы Дьураҕастай»;

6 кылаас - С.С.Васильев. «Эрчимэн Бэргэн», П.П.Ядрихинскай – Бэдьээлэ «Дьырыбына Дьырылыатта»

7 кылаас – У.Г.Нохсоров «Дыырай Бэргэн», Д.М.Слепцов «Көтөр Мүлгүн»

8 кылаас – Кыыс Дэбилийэ

9 кылаас – К.Г.Оросин «Дьулуруйар Ньургун Боотур», В.О.Каратаев «Модун Эр Соҕотох»

 Бу олоҥхолору ааҕан баран маннык түмүккэ кэллим: олоҥхону ааҕар олус интэриэһинэй. Ол эрэн олоҥхо сүрүн геройдарын анал ааттара уустук тутулуктаахтара, борустуой аат курдук өйгө хатаммата, олоҥхо сюжетын өйдүүрү атахтыыллар. Оскуола оҕото ааҕарыгар кэккэ ыарахаттары көрсүөхтэрин сөп эбит диэн түмүккэ кэллим. 5-с кылааска диэри олонхо үөһэ, аллара, орто дойдуларын билсэллэр. Онон саҥа олонхону барарга олоҥхо диэн өйдөбүл барыларыгар баар. Уруок иннинэ учуутал истибит олоҥхолорун геройдарын ааттаталаан диэн сорудахтыан сөп. Ханнык олоҥхо геройдара буолалларын ааттаталаан диэн иккис сорудаҕын биэрэр. Оҕолор ааттыахтарын да сөп, ааттыа да суохтарын сөп. Ону таһынан бу олоҥхо ханнык геройдарын билэллэрин ыйытыллар. Оҕолор олоҥхоттон сүрүн эрэ геройдарын өйдөөн халыахтарын сөп. Дьүһүн кубулуйууларын эмиэ ыйытыахха наада. Онно оҕолор сөптөөх эппиэти биэрбэттэр. Ол кэмҥэ учуутал олоҥхо геройа элбэҕин кэпсиэн сөп. Ону өйдүүр олус уустугун өйдөтөр. Сүбэнэн карточка оҥороллор. Тэтэрээттэрин икки чааска үллэрэллэр, бастакы чааһы үөһэ, орто, аллара дойду диэн араараллар, иккис чааһыгар дьүһүн кубулуйуута диэн суруйаллар. Хас аахтахтарын аайы көрсүбүт ааттарын суруйан иһэллэр, өссө кылгатан ким ийэтэ, аҕата, быраата, балта буоларын суруйаллар. Оччого кэлин суруммуттарын ааҕан баран олоҥхо ис хоһоонун төбөлөрүгэр эргитэн өйдүөхтэрин сөп. Бэһис кылааска карточка сатаан оҥоро үөрэннэхтэринэ, үрдүкү кылаастарга бэйэлэрэ суруйан карточкаларын толороллор, тиэкси кытта үлэлииллэрэ чэпчиир. Оҕолор да учууталлар да олоҥхону кытта билсэллэригэр сүрүн геройдарын өйдөөн туһанныннар диэн, кылгас быһаарыылаах кылаастарынан, барар олоҥхоҕо барытыгар таблица оҥордум. Ону таһынан удьуор кэҥиирин, олоҥхо ис хоһоонун кылгас барылын көрдөрөр таблица-схемалары ситэрэн биэрдим.

4. Практическай чаас

**5 кылаас**

**С.С.Васильев. «Мөҥүрүүр Бөҕө»**

|  |  |
| --- | --- |
| **Үөһээ дойду** | **Үрүҥ айыылар, иччилэр** |
| Үрүҥ Аар Тойон - үөһээ дойду айыыларын баһылыгаДьылҕа ХаанКүкүрдүүр Бөҕө – кини уолаОдун ХаанБүппэт Бөҕө – кини уолаУустар:Дуодар Хара, Көкөөнөй, Бакаанай, Акаанай | Айыы Умсуур удаҕанАан Алахчын Хотун- аан дойду иччитэ |
| **Орто дойду** | **Дьүһүн кубулуйуу** |
| **Мөҥүрүүр Бөҕө** – бухатыыр**Элийэ Боотур** - бухатыырАнды Мөҥүрүөн – кини аҕатаКус Мөҥүрүөн – кини ийэтэ**Туллуктаан Куо** – Элийэ Боотур балта  | Атыыр оҕус |
| **Аллараа дойду** | **Дьүһүн кубулуйуу** |
| **Муус Бурҕаат** - абааһы бухатыыра**Хара Тимир Липпирдээн** - үөһээ абааһы бухатыыра**Дьэс Тэлээрбэ** – кини балта**Тимир Чыыбыстай** - үөһээ абааһы бухатыыра**Хаан Бэлэстэй** – аллараа абааһы бухатыыра | Илбис кыыһаАлып Баргый – абааһы бииһин кыылаАла БөрөХара маҕаас суор |

Сергей Степанович Васильев – Борогонскай **«Айыы Дьураҕастай»**

|  |  |
| --- | --- |
| **Үөһээ дойду** | **Үрүҥ айыылар, иччилэр, ойууттар** |
| Үрүҥ Аар Тойон - үөһээ дойду айыыларын баһылыгаДьылҕа ХаанКүкүрдүүр Бөҕө – кини уолаҮс Дьөһүөлдьүт – кини уолаДуодар Хара – уусУлуу Суорун оҕонньор | Дархан ойуунАан Айгыстыма удаҕанУдаҕаттар:Күөгэлдьин, Ыйбалдьын, Айбалдьын, Чуоҕалдьын  |
| **Орто дойду** | **Дьүһүн кубулуйуу** |
|  **Атыйахаан-** ыал аҕата**Имиллэхээн** –ыал ийэтэКинилэр оҕолоро:**Балтараа Баатыр** – улахан уол**Айыы Дьураҕастай** – кыра уол**Сыдьаайдаан Куо** - кыыстара**Симэхсин** – эмээхсин**Күрүө Дьаҕылтай** – бухатыыр**Кыыс Ньургустай** – кини балтаКинилэр аҕалаах ийэлэрэ:**Сыһыктаах Сыһыллыхаан** оҕонньор**Хаһаастаах Хамыйахаан** эмээхсин**Сорук Боллур** – сорудахха сылдьар уол**Уолан бухатыыр**Кырыы Сутуруук оҕонньор - кини аҕатаЧапчы Кыламан эмээхсин - кини ийэтэАрсан Дуолай оҕонньор**Күөгэлдьин Куо** – айыы кыыһаСибиирискэй баай тойон – кыыс аҕатаСигиди баай хотун – кыыс ийэтэ | Тимир дьуос балык, кырынаас, тойон ыҥырыа, көмүс биһилэх, мохсоҕол, хотойКөмүс биһилэхХотой кыылБиһилэхАалай мохсоҕол  |
| **Аллараа дойду** | **Дьүһүн кубулуйуу** |
| **Улуу Чупчурдаан** - үөһээ абааһы бухатыыраУот Кутаалай удаҕан -Улуу Чупчурдаан эдьиийэ**Тимир Тиҥсирики**– абааһы уола**Өһөх Харбыыр** - аллараа абааһы уолаАлып Солуонньахай удаҕан - Өһөх Харбыыр эдьиийэ**Алып Хара** - абааһы бухатыыраАла Лыгый оҕонньор – кини аҕатаУот Маҕалай – кини ийэтэ |  |

**6 кылаас**

Сергей Степанович Васильев – Борогонскай **«Эрчимэн Бэргэн»**

|  |  |
| --- | --- |
| **Үөһээ дойду** | **Үрүҥ айыылар, иччилэр, ойууттар** |
| Үрүҥ Аар Тойон - үөһээ дойду айыыларын баһылыгаКүкүрдүүр Бөҕө – айыы бухатыыра |  |
| **Орто дойду** | **Дьүһүн кубулуйуу** |
|  **Эриэн тойон оҕонньор-** ыал аҕата**Эбириэлдьин хотун эмээхсин** –ыал ийэтэ**Эрчимэн Бэргэн** -кинилэр оҕолоро **Араат Мохсоҕол –** бухатыыр**Хаачылаан Куо –** кини балтаСимэхсин эмээхсинКыыда Тугуттай – тоҥус бухатыыра | Хара таас сымыыт |
| **Аллараа, үөһээ абааһы дойду** | **Дьүһүн кубулуйуу** |
| **Улуу Суорун оҕонньор**  - үөһээ абааһы дойдутун тойоно**Чуҥкунуур Чуура** бухатыыр – үөһээ абааһы дойдутун хобу-сиби тарҕатааччыта**Уот Урбалдьын -** абааһы уола | Өксөкү кыыл, сур бөрө |

П.П.Ядрихинскай – Бэдьээлэ «**Дьырыбына Дьырылыатта**»

|  |  |
| --- | --- |
| **Үөһээ дойду** | **Үрүҥ айыылар, иччилэр, ойууттар** |
| Үрүҥ Аар Тойон - үөһээ дойду айыыларын баһылыга Үрүҥ Арылы Хотун –баһылык кэргэнэҮрүҥ Уолантаайы Дьылҕа ХаанКытах Бахсы -уустар |  Аан Алахчын Хотун - аан дойду иччитэ |
| **Орто дойду** | **Дьүһүн кубулуйуу** |
|  **Арылы Тойон** оҕонньор- ыал аҕата**Кэрэмэс Хотун** эмээхсин – ыал ийэтэ**Тойон Дьөллүүт** – кинилэр уоллара**Дьырыбына Дьырылыатта-**кинилэр кыыстара**Сорук Боллур** – сорудахха сылдьар уол**Айыы Нуоралдьын** эмээхсин – айыыһыт көтөҕөөччүАнды Балыыр Тойон оҕонньор - ыал аҕатаЧөркөй Өтүмэх Хотун эмээхсин– ыал ийэтэ**Сыралыма Куо** – кинилэр кыыстара**Ала Дуурай** -бухатыыр |  |
| **Аллараа, үөһээ абааһы дойду** | **Дьүһүн кубулуйуу** |
| **Тимир Чохчордоон** - абааһы бухатыыра**Обот Хобочой** удаҕан |  |

7 кылаас

Данил Михайлович Слепцов «**Көтөр Мүлгүн**»

|  |  |
| --- | --- |
| **Үөһээ дойду** | **Үрүҥ айыылар, иччилэр, ойууттар** |
| Үрүҥ Айыы Тойон - үөһээ дойду айыыларын баһылыгаКүн Күбэй Хотун – кини кэргэнэБуура Дохсун – этиҥ уолаХаарылла Мохсоҕол – халлаан уола | Түптэ төлөн Түөнэ Мөҕүл – уот иччитэСээркээн Сэһэн – алгыстаах аан дайды иччитэАйыы Аар удаҕаттарАйыы Кыыкылла ойуун  |
| **Орто дойду** | **Дьүһүн кубулуйуу** |
|  **Көтөр Мүлгүн-** бухатыырЫтык Айталыын КуоКулун Кулустуур – кинилэр уоллараСабыйа баай Тойон – кыыс аҕатаМөҥүлү Бөҕө бухатыыр – сир уолаАдьы – Будьу бухатыыр – айыы уола  | Буур тайах, кугас тииҥ, ааҕый оҕус кута, мохсоҕолУоннаах манньыатХамса буруота |
| **Аллараа, үөһээ абааһы дойду** | **Дьүһүн кубулуйуу** |
| **Кэп Туолун кыыл оҕонньор**Харачык Мураан – бухатыырТимир Дэриэтинньик – бухатыырАрдьамаан – Дьардьамаан омук атамаанаДьэс Хобоото Дьэгэ БаабаМаҥан Күскээлин – Кытатай бииһин ууһа, уус-хаан төрдө оҕонньор  | киргил |

**8 кылаас**

**Кыыс Дэбилийэ**

|  |  |
| --- | --- |
| **Үөһээ дойду** | **Үрүҥ айыылар, иччилэр, ойууттар** |
| Үрүҥ Аар Тойон - үөһээ дойду айыыларын баһылыгаДьылҕа Хаан Тойон Күн Дьөһөгөй оҕонньор– ыал аҕатаКүрүө Дэҥкэ Хотун – ыал ийэтэ**Күн Эрили** – кинилэр уоллара**Кыыс Дэбэлийэ бухатыыр** – кыыда маҥан халлаан кыыһаАан Ахталыйа – кини балтаМолдьуруун бухатыырСолук Баатыр – соҕуруу халлаан уола | Айталыын удаҕанТаас Эҥсилгэн оҕонньор – буолан иччитэСур бөрө, көмүс чыычаахӨксөкү кыылАалай мохсоҕол |
| **Орто дойду** | **Дьүһүн кубулуйуу** |
|  Саха Саарын Тойон – ыал аҕатаСабыйа Баай Хотун – ыал ийэтэ**Ургунньук Баатыр** –уоллараАдьыйа Баай тойон - ыал аҕатаЭдьинэ Баай хотун - ыал ийэтэ**Чугдаан Бухатыыр** – уоллараХаанчылаан Куо – кыыстараАйыы БухатыыраЭриэдэ Бэргэн Бухатыыр | Сур бөрөКэй суорун кыылТүү мээчик |
| **Аллараа, үөһээ абааһы дойду** | **Дьүһүн кубулуйуу** |
| Арсан Дуолай – аллараа дойду аҕыс биис ууһун аҕалараИҥнэли Балай эмээхсин – ийэлэрэ**Сарахана Күүкэнньик** - кыыстара Ытык Кыпсыйдаан- абааһы кыыһаСайып Кутурук- абааһы кыыһаДьэбин Кулахай- абааһы кыыһаӨлүү Өтүмэктэй оҕонньор – ыал аҕатаТимир Тэмэлэкээн эмээхсин - ыал ийэтэ**Дыгыйдаан Бөҕө** уоллара | Уот моҕойХамса буруоӨлүү Өтүмэх кыылСур бөрө |

9 кылаас

Оросин Константин Григорьевич «**Дьулуруйар Ньургун Боотур**»

|  |  |
| --- | --- |
| **Үөһээ дойду** | **Үрүҥ айыылар, иччилэр, ойууттар** |
| **Дьылҕа Тойон** киһи дьылҕатын, төлкөтүн быһаарар айыы**Айыы Сиэр Тойон** – аҕалара**Айыы Нуоралдьын Хотун** – ийэлэрэ**Үрүҥ Уолан** – уоллара**Мүлдьү Бөҕө**- улахан уоллара**Күн Эрбийэ *–*** үөһээ дойду айыытын бухатыыра | **Айыы Умсуур** – удаҕан |
| **Орто дойду** | **Дьүһүн кубулуйуу** |
|  **Дьулуруйар Ньургун Боотур-** айыы бухатыыра**Айталы Куо** –кини балта**Саха Саарын Тойон** – ыал аҕата**Сабыйа Баай Хотун**- ыал ийэтэ **Туйаарыма Куо** –кыыстара**Күн Дьирибинэ** – уоллара**Үчүгэй Үөкүйдээн Куо** – айыы кыыһа**Күс Хаҥыл Хотун** – кини ийэтэ**Түөнэ Моҕол Тойон** – кини аҕата**Кыыс Ньургун**- айыы кыыһа**Айыы Дьураҕастай** – кини убайаОрулуос Дохсун | Тимир сордоҥ балык |
| **Аллараа дойдута** | **Дьүһүн кубулуйуу** |
| Ардьаҥ Дуолай Буор Маҥалай оҕонньорАндаҕалаах Ала Буурай эмээхсин**Тимир Ыйыста Хара** – уоллара, абааһы бухатыыра**Арсан Дуолай**– аллараа дойду баһылыга**Ытык Хахайдаан** – удаҕан**Тимир Дьэһинтэй** - абааһы бухатыыра**Уот Уһутаакы** - абааһы бухатыыра**Алып Хара** - абааһы бухатыыра |  |

9 кылаас

Василий Осипович Каратаев «Модун Эр Соҕотох»

|  |  |
| --- | --- |
| **Үөһээ дойду** | **Үрүҥ айыылар, иччилэр, ойууттар** |
| Үрүҥ Айыы Тойон - үөһээ дойду айыыларын баһылыгаУот Дугуй бухатыыр | ***Айыы Дьаргыл***– удаҕанАан Алахчын ХотунАла Туйгун – аартык иччитэ |
| **Орто дойду** | **Дьүһүн кубулуйуу** |
|  **Модун Эр Соҕотох-** Айыы бухатыыра**Сир Сабыйа Баай Тойон** – Модун Эр Соҕотох аҕата**Сабыйа Баай Хотун** – Модун Эр Соҕотох ийэтэ**Туналыкаан Куо**- Айыы кыыһа**Айыы Дьаҥсаар Тойон** - Туналыкаан Куо аҕата**Айыына Сиэр Хотун** - Туналыкаан Куо ийэтэ**Көмүс Кыырыктай -** Туналыкаан Куо, Модун Эр Соҕотох оҕолоро Айыына Хотун эмээхсин – ыал ийэтэАрхаанньал Тойон оҕонньор – ыал аҕатаТэмэликээн Куо – кыыстара, Көмүс Кыырыктай кэргэнэ**Сарыадыман Куо** – айыы кыыһа**Айыы Дархан Тойон-** Сарыадыман Куо аҕата**Айыы Сарыадыман Хотун -** Сарыадыман Куо ийэтэ**Харыалдьылаан Бэргэн-**Уот Чолбоодой удаҕан Модун Эр Соҕотох уоллара, Сарыадыман Куо кэргэнэ | Аалай мохсоҕол, ыстаал тимир үөрбэ |
| **Аллараа, үөһээ абааһы дойду** | **Дьүһүн кубулуйуу** |
| **Таас Дьаантаар Дара Буурай** – абааһы уолаБуор Кудустай - абааһы уолаУот Урбалдьын - абааһы уолун убайаУот Чолбоодой – удаҕанТөбөт Туурай – абааһы бухатыыраКыскыйдаан Куо – абааһы кыыһаТаас Кудустай бухатыыр | Далан Өксөкү кыылДалан Өксөкү кыылЭриэн үөн  |

Кылаас таһынан ааҕыы

Мария Обутова – Эверстова **«Дьурайаан Бэргэн»**

|  |  |
| --- | --- |
| **Айыы аймаҕа** | **Абааһы аймаҕа** |
| **Аан Алахчын Хотун** – сир-дойду иччитэ**Дьурайаан Бэргэн** – дьадаҥы оҕо, айыы бухатыыра**Нусхайаана** – орто ыал оҕото**Айыына, Айгыраан** – баай, кыахтаах ыал оҕолоро**Айыы Дьаргыл удаҕаттар** - кыталыктар | **Агдарба** – абааһы уола**Арбахаан** – абааһы кыыһа**Кыыс Кыдылла** - абааһы кыыһа**Абааһычааннар**-түөрт, биэс**Кыахаана Куо** - абааһы кыыһа**Кыйыҥха** - абааһы кыыһа |

 Мария Обутова – Эверстова **«Үрүлү Бэргэн»**

|  |  |
| --- | --- |
| **Айыы аймаҕа** | **Абааһы аймаҕа** |
| **Үрүлү Бэргэн** –айыы бухатыыра**Аралы Куо** – Айыы кыыһа**Аргый Тойон** – Аралы аҕата**Аргыйа Хотун** – Аралы ийэтэ**Күкүрүллэ уустар** – уус удьуордара**Айыы Намыһын удаҕаттар****Сиэн оҕолор** – айыы оҕолоро**Сорук Боллур** – айыы киһитэ**Кыталыктар** – удаҕан кыргыттар**Айгыр Ойуун** | **Аҥаар харах Арсаала** – абааһы уола**Арбай Куоҕай** – абааһы кыыһа**Ап Чарай** - абааһы кыыһа**Ахсым Даллай –** хара суор (абааһы удаҕана) |

Иннокентий Бурнашев – Тоҥ Суорун **«Дыырай Бөҕө»**

|  |  |
| --- | --- |
| **Айыы аймаҕа** | **Абааһы аймаҕа** |
| **Дыырай Бөҕө** –Орто дойду улуу бухатыыра**Укумал** – дьадаҥы киһи**Үрүҥ Айыы Тойон**– үөһээ дойду айыыларын баһылыга**Хаардыыр Мохсоҕол** – Дыырай Бөҕө аҕата**Күн Туйгун -** үөһээ дойду бухатыыра**Эрбэхтэй Бэргэн-** айыы бухатыыра**Хаҥырыыр Хаан Тойон-** Эрбэхтэй Бэргэн аҕата**Кыҥырыыр ХаанХотун -** Эрбэхтэй Бэргэн ийэтэ**Айталы Куо** – кинилэр кыыстара**Дьобуруонтай Тойон** - үөһээ дойду бухатыыра**Айыы намыһын удаҕаттар****Дьөһүөлдьүттэр-** Айыы Тойон билгэһиттэрэ**Оторулла Ойуун –** орто уонна аллараа дойдулары ситимниир киһи | **Соллоҥ Туйгун** – абааһы бухатыыра**Тимир Нуорадьын –** аллараа дойду абааһыта**Хара Суорун** - абааһы |

Түмүк

 Галина Семеновна Попова – Санаайа «Муҥха олоҥхото» кинигэтигэр суруйбут этиитин олус сэргии аахтым. Онно этиллэринэн «Бэйэҕит биир эмэ олоҥхону, бэйэҕит түөлбэҕит олоҥхотун ылан аһан арыйан ааҕан көрүҥ. Хайаан да урут истибэтэххитин истиэххит, көрбөтөххүтүн көрүөххүт, өйдөөбөтөххүтүн өйдүөххүт.» [Попова 2010: 178]- диэн. Чахчы олоҥхону биирдэ ааҕан баран утаппыттыы саҥаттан саҥа олоҥхоҕо тартаран ааҕан бара турар эбиккин.

 Нина Иннокентьевна Филиппова, Ульяна Михайловна Флегонтова «Айыы бухатыыра» кинигэлэригэр аан тылыгар суруйбут этиилэринэн түмүктүөхпүн баҕардым: «Саха норуота харах харатын курдук харыстаан көлүөнэттэн көлүөнэҕэ тириэрдэн кэлбит күндү баайын – олоҥхотун – ааҕан, кини биэрэр өйүн – санаатын, иитэр – үөрэтэр бары билиитин бэйэ кутугар – сүрүгэр иҥэриниҥ».[Филиппова 2007:4]

 Бүгүҥҥү учууталлар олоҥхо – ийэ тыл сүмэтин кэскилэ сайдыытыгар таһаарыылаахтык үлэлииргитигэр баҕарабын. [6, 2006:105]